
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ, Φύλλου 1550 

2 Αυγούστουΐ999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι και προϋποθέσεις λειτουργίας των Λαϊκών Αγο¬ 
ρών. 1 

Τροποποίηση απόφασης συγκρότησης Γνωμοδοτικής 

Επιτροπής Μελετών (Γ.Ε.Μ.). 2 

Τροποποίηση του Οργανισμού Εσωτερικής Υπηρε¬ 
σίας του Κέντρου Νεότητας του Δήμου Χαλανδρί¬ 
ου. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 13523/7.6.99 κοινή από¬ 
φαση των Υπουργών Εσωτερικών, Δημόσιας Διοί¬ 


κησης και Αποκέντρωσης και Πολιτισμού. 4 

ΑΠΟΦΑΣΕΙ Σ 

Αριθ. Α2-1646 (1) 


Όροι και προϋποθέσεις λειτουργίας των Λαϊκών 
Αγορών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

Α. Του Ν. 1558/85 (ΦΕΚ137/Α/1985) "Κυβέρνηση και Κυ¬ 
βερνητικά Όργανα" 

Β. Του Π,Δ. 397/1988 (ΦΕΚ 185/Α/1988) "Οργανισμός 
του Υπουργείου Εμπορίου", όπως τροποποιήθηκε και ι¬ 
σχύει. 

Γ. Του άρθρου 7 του Ν. 2323/95 (ΦΕΚ 145/Α/1995) 

Δ. Του Π.Δ. 27/1.2.96 "Συγχώνευση των Υπουργείων 
Τουρισμού, Βιομηχανίας, Ενέργειας - Τεχνολογίας και Ε¬ 
μπορίου στο Υπουργείο Ανάπτυξης. 

2. Την αριθμ. 399/8-3-99. Κοινή Απόφαση του Πρωθυ¬ 
πουργού και του Υπουργού Ανάπτυξης, περί ανάθεσης 
αρμοδιοτήτων στους Υφυπουργούς Ανάπτυξης. 

3. Την ανάγκη ρύθμισης θεμάτων για την εύρυθμη λειτουρ¬ 
γία των λαϊκών αγορών, τη διασφάλιση των συμφερόντων 
του καταναλωτικού κοινού και την δημιουργία των προϋπο¬ 
θέσεων αυτών που θα συμβάλλουν στον υγιή ανταγωνισμό. 

4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού. 


Ορίζουμε ότι: 

Άρθρο 1 

1. Άδειες Λαϊκών Αγορών δικαιούνται επαγγελματίες 
και παραγωγοί (φυσικά πρόσωπα), καθώς και συνεταιρι¬ 
στικές οργανώσεις. Κανείς πωλητής δεν μπορεί να κατέ¬ 
χει άδεια και να έχει ηλικία μεγαλύτερη των 68 ετών. 

2. Η επαγγελματική άδεια, με την έννοια και του κοινω¬ 
νικού βοηθήματος, χορηγείται για την άσκηση βιοπορι¬ 
στικού επαγγέλματος και ως εκ τούτου απαγορεύεται άλ¬ 
λη επαγγελματική δραστηριότητα ή ελευθέριο επάγγελ¬ 
μα στον δικαιούχο. 

3. Η ηλικία των δικαιούχων αδειών καθορίζεται από 20 
μέχρι 53 ετών με εξαίρεση την ηλικία των παραγωγών που 
δεν πρέπει να υπερβαίνει το 65ο έτος. Ακόμη οι άνδρες 
πρέπει να έχουν εκπληρώσει τις στρατιωτικές τους υπο¬ 
χρεώσεις ή να έχουν νόμιμη απαλλαγή. 

Άρθρο 2 

1. Το Δ.Σ. του Τ. Λ. Α. στην αρχή κάθε χρόνου προτείνει 
στον αρμόδιο Υπουργό τον αριθμό ανά είδος των επαγ¬ 
γελματικών αδειών που πρόκειται να χορηγηθούν στις 
Λαϊκές Αγορές, που λειτουργούν ή σε αγορές που συνι- 
στώνται για πρώτη φορά. Ο Υπουργός προβαίνει στην 
προκήρυξη των επαγγελματικών αδειών, σύμφωνα με 
τους όρους και τις προϋποθέσεις που ορίζονται στη πα¬ 
ρούσα. Η απόφαση - προκήρυξη δημοσιεύεται σε δύο 
τουλάχιστον ημερήσιες οικονομικές εφημερίδες. 

2. Όροι και προϋποθέσεις χορήγησης αδειών Λαϊκών Α¬ 
γορών. 

Α. ΕΠΑΓΓΕΛΜΑΤΙΕΣ 

1. Δικαιούχοι επαγγελματικών αδειών είναι: 

Α. Σε ποσοστό 30% άνεργοι. 

Β. Σε ποσοστό 38% υπάλληλοι πωλητών Λαϊκών Αγορών 
τουλάχιστον επί μία τριετία, πλανόδιοι έμποροι - πωλητές 
με άσκηση επαγγέλματος επί μία τριετία, ιδιοκτήτες ή υ¬ 
πάλληλοι καταστημάτων, των οποίων έχει διακοπεί η λει¬ 
τουργία, για το ίδιο με το προηγούμενο χρονικό διάστημα 

Γ Σε ποσοστό 15% πολύτεκνοι με παιδιά ηλικίας κάτω 
των 18 ετών. 

Δ. Σε ποσοστό 17% : 1, Γονείς παιδιών με ειδικές ανά¬ 
γκες. 2. Ανάπηροι που μπορούν να ασκήσουν το επάγγελ¬ 
μα. 3. Απεξαρτημένοι αλκοολικοί και τοξικομανείς. 4. Πα 
λιννοοτούντες ομογενείς. 5. Πολιτικοί πρόσφυγες και τέ¬ 
κνα αγωνιστών εθνικής αντίστασης. 

2. Μαζί με την αίτηση τους οι ενδιαφερόμενοι οφείλουν 
να υποβάλλουν:Α) Αποδεικτικά στοιχεία της επικαλούμε¬ 
νης από τον καθένα ιδιότητάς του (ήτοι βεβαίωση ΟΑΕΔ, 
βιβλιάρια ΙΚΑ, πιστοποιητικό από το ΚΕΘΕΑ, κ.λ.π.). 

Β) Αντίγραφα φορολογικών δηλώσεων, με τα σχετικά 
εκκαθαριστικά σημειώματα της Δ.Ο.Υ., για τα εισοδήμα¬ 
τα της τελευταίας τριετίας του ενδιαφερομένου του,,/ της 
συζύγου και των προστατευόμενων μελών ή υπεύθυνη 
δήλωση θεωρημένη από την αρμόδια Δ.Ο.Υ. 

Γ) Αποδεικτικό εκπλήρωσης στρατιωτικών υποχρεώσε¬ 
ων ή νόμιμης απαλλαγής. 

Δ) Πιστοποιητικό οικογενειακής κατάστασης. 

Ε) Πρόσφατο απόσπασμα ποινικού μητρώου εκτός των 
απεξαρτημένων αλκοολικών και τοξικομανών της κατη¬ 
γορίας Δ, της παρ. Α1 (επαγγελματίες), αρθρ. 2 του πα¬ 
ρόντος . 

Στ) Κάθε άλλο σχετικό δικαιολογητικό που θα κριθεί α¬ 
παραίτητο στην προκήρυξη, στα πλαίσια της επιβεβαίω¬ 
σης των προϋποθέσεων των Α - Δ κατηγοριών της παρ. Α1 
(επαγγελματίες), αρθρ. 2 του παρόντος. 

3. Αποκλείονται ενδιαφερόμενοι οι οποίοι κατά το χρό¬ 
νο υποβολής της αίτησής τους και 6 μήνες πριν ασκούν ε¬ 
πάγγελμα συναφές με αυτό του πωλητή Λαϊκών Αγορών, 
εκτός από τους πλανόδιους πωλητές. 

4. Με την ίδια απόφαση έγκρισης για την προκήρυξη α¬ 
δειών, ο αρμόδιος Υπουργός ορίζει τριμελή επιτροπή α- 
ποκαλούμενη "επιτροπή κατάταξης" η οποία συντάσσει 
συγκριτικούς πίνακες κατάταξης για κάθε κατηγορία (Α - 
Δ) δικαιούχων αδειών. Ο κάθε ενδιαφερόμενος μπορεί να 
υποβάλλει αίτηση για κατάταξη σε μία μόνο από τις πα¬ 
ραπάνω κατηγορίες. Οποιαδήποτε άλλα στοιχεία αποτε¬ 
λούν προϋποθέσεις για τις υπόλοιπες κατηγορίες, μπο¬ 
ρούν να συνυπολογίζονται επικουρικά. 

Οι πίνακες κατάταξης υποβάλλονται στο Δ.Σ. του Τ.Λ. Α. 
το οποίο τους εγκρίνει και τους αναρτά στα γραφεία του 
και στο εποπτεύον Υπουργείο. Από την ημερομηνία ανάρ¬ 
τησης αρχίζει το ΙΟήμερο, για την υποβολή ενστάσεων 
κατά του πίνακα κατάταξης, ενώπιον του αρμοδίου Υ¬ 
πουργού. Μετά το τέλος της 10ήμερης προθεσμίας και ε¬ 
ντός ενός μηνός, ο αρμόδιος Υπουργός μετά την κρίση 
του επί των προσφυγών, διαμορφώνει και επικυρώνει τον 
τελικό πίνακα των προκριθέντων. 

5. Τα κριτήρια, με τα οποία συντάσσονται οι συγκριτικοί 
πίνακες κατάταξης πρέπει να καθορίζονται στην απόφα¬ 
ση προκήρυξης των νέων αδειών. 

6. Η επιτροπή κατάταξης αποτελείται από : 

Α) Τον Νομικό-Σύμβουλο του Υπουργείου, αναπληρού- 
μενο από τον πάρεδρο, ο οποίος ασκεί καθήκοντα Προέ¬ 
δρου. 

Β) Έναν υπάλληλο του Τ.Λ.Α., που ορίζεται από το Δ.Σ. 

Γ) Έναν υπάλληλο του εποπτεύοντος Υπουργείου, 

με τους νόμιμους αναπληρωτές τους. 

Η γραμματειακή υποστήριξη της επιτροπής θα γίνεται 
από υπάλληλο ή υπαλλήλους του εποπτεύοντος Υπουρ¬ 
γείου ή του Τ.Λ. Α., που ορίζονται από τον Πρόεδρο αυτής. 

Στην περίπτωση που δεν εξαντληθούν οι άδειες κατά το 
ποσοστό μίας εκάστης κατηγορίας του άρθρου 2, παρ. 1 
επαγγελματιών της παρούσας, κατανέμονται στις υπό¬ 
λοιπες κατηγορίες ισομερώς. Επίσης στην περίπτωση 
που συντρέχουν οι ίδιες προϋποθέσεις μεταξύ δύο ή πε¬ 
ρισσοτέρων ενδιαφερομένων τότε χωρεί κλήρωση για 
την πλήρωση του πίνακα κατάταξης. 


Β. ΠΑΡΑΓΩΓΟΙ 

1. Άδειες Λαϊκών Αγορών χορηγούνται από το Δ.Σ. του 
Τ.Λ. Α, το οποίο και καθορίζει την διάρκεια ισχύος αυτών. 
Η παραγωγική άδεια που εκδίδεται στο όνομα μέλους της 
οικογένειας μπορεί να χρησιμοποιείται από τον / την σύ¬ 
ζυγο ή τα παιδιά τους. 

2. Δικαιούχοι παραγωγικών αδειών είναι αγρότες, πα¬ 
ραγωγοί κατά κύριο επάγγελμα (φυσικά πρόσωπα), ηλι¬ 
κίας 20 έως 65 ετών και διαθέτουν οι ίδιοι ικανή παραγω¬ 
γή οπωροκηπευτικών, μελιού, φυτών, χώματος, ελαιολά- 
δου, ελιών, δενδρυλλίων, αυγών, ξηρών καρπών και 
λοιπών αγροτικών προϊόντων, στη φυσική τους κατάστα¬ 
ση. Ο συγκαλλιεργητής πρέπει να είναι σύζυγος, παιδί, 
εγγόνι, γαμπρός ή νύφη του ιδιοκτήτη του καλλιεργούμε¬ 
νου κτήματος. 

Δικαιούχοι παραγωγικής άδειας είναι και οι παραγωγοί 
υδατοκαλλιεργητές (φυσικά πρόσωπα) εφόσον προσκο¬ 
μίζουν άδεια λειτουργίας της μονάδας υδατοκαλλιέργει¬ 
ας και βεβαίωση από την αρμόδια υπηρεσία της Νομαρ¬ 
χίας, από την οποία θα προκύπτουν, ότι η μονάδα είναι σε 
λειτουργία, τα είδη και οι ποσότητες των παραγομένων 
προϊόντων. 

Νέες παραγωγικές άδειες δεν θα χορηγούνται εφόσον 
τα προς πώληση είδη βρίσκονται σε αποθηκευτικούς χώ¬ 
ρους (ψυγεία - αποθήκες κ.λ.π.) 

3. Για τη χορήγηση από το Δ.Σ. του Τ.Λ. Α. της αδείας α¬ 
παιτούνται : 

Α) Προσκόμιση σχετικής βεβαίωσης που εκδίδεται από 
τριμελή επιτροπή η οποία συγκροτείται με απόφαση του 
Νομάρχη. 

Β) Βιβλιάριο του ΟΓΑ. 

Γ) Αντίγραφο φορολογικής δήλωσης ( και έντυπο Ε9 ) 
για τα εισοδήματα του ενδιαφερομένου, του / της συζύ¬ 
γου και των προστατευομένων μελών. 

Δ) Αποδεικτικό εκπλήρωσης στρατιωτικών υποχρεώσε¬ 
ων. 

Ε) Πρόσφατο απόσπασμα ποινικού μητρώου. 

Στ) Υπεύθυνη Δήλωση του Ν. 1599/86 

Ζ) Βεβαίωση της Ν.Α. του τόπου διαμονής περί μη κατο¬ 
χής από τον ενδιαφερόμενο τον ή την σύζυγο ή τα προστα- 
τευόμενα μέλη του παραγωγικής ή επαγγελματικής άδειας. 

4. Για την ανανέωση παραγωγικής άδειας απαιτείται η 
προσκόμιση των Α, Β και Στ δικαιολογητικών της προη- 
γουμένης παραγράφου καθώς και απόδειξη καταβολής 
τυχόν επιβληθέντος προστίμων. 

5. Η τριμελής επιτροπή που συγκροτείται με απόφαση 
του Νομάρχη αποτελείται από: 

Α) Το Δήμαρχο ή Πρόεδρο του οικείου δήμου ή κοινό¬ 
τητας με αναπληρωτή ένα μέλος του Δημοτικού ή Κοινο¬ 
τικού Συμβουλίου το οποίο ορίζει ο ίδιος. 

Β) Τον Γεωπόνο Γεωργικών εφαρμογών ή τον Γεωπόνο 
του Δήμου όπου υπάρχει. 

Γ) Τον Πρόεδρο του Αγροτικού Συλλόγου ή του Συνε¬ 
ταιρισμού της περιοχής. 

Τα πρόσωπα των ανωτέρω περιπτώσεων Β και Γ ορίζο¬ 
νται με τους νόμιμους αναπληρωτές τους. Προεδρεύει 
της επιτροπής το πρόσωπο που ορίζεται στην περίπτωση 
Α. 

6. Προκειμένου να αποφανθεί η παραπάνω επιτροπή ο 
ενδιαφερόμενος Παραγωγός υποβάλλει μαζί με την αίτη¬ 
ση, η οποία προηγουμένως έχει πρωτοκολληθεί στα βι¬ 
βλία του Δήμου ή της Κοινότητας και στην οποία επισυνά¬ 
πτεται η πράξη της επιτροπής και: 

Α) Επικυρωμένο αντίγραφο των αναλυτικών στοιχείων 
φορολογίας εισοδήματος του παραγωγού (έντυπο Ε3 ) 
των δύο προηγούμενων ετών. 

Β) Αντίγραφο μισθωτηρίου, το οποίο πρέπει να έχει συ- 
νομολογηθεί και θεωρηθεί από την οικεία Δ.Ο.Υ. τρεις 
τουλάχιστον μήνες προ της έναρξης της καλλιεργητικής 
περιόδου, προκειμένου για μισθωμένα κτήματα. Το μι¬ 
σθωτήριο ειδικά για κτήματα δενδροκαλλιέργειας ή α¬ 
μπελοκαλλιέργειας να είναι δετούς τουλάχιστον διάρκει¬ 
ας και να έχει συνομολογηθεί προ ενός τουλάχιστον έ¬ 
τους, από της υποβολής του, αποδεικνυομένου τούτου 
από αντίστοιχη θεώρηση. 

Γ) Επικυρωμένο αντίγραφο μητρώου αγροτών, εφ' ό¬ 
σον έχει ολοκληρωθεί η σύνταξή του. 

Δ) Θεωρημένο βιβλιάριο υγείας ΟΓΑ. 

Η Επιτροπή, με βάση τα παραπάνω στοιχεία, εκδίδει τη 
σχετική βεβαίωση, με αναφορά στα προσκομισθέντα δι- 
καιολογητικά και ιδιαίτερα τη θέση και έκταση των ακινή¬ 
των, την πιθανή στρεμματική απόδοσή τους κατά προϊόν 
καθώς και το ιδιοκτησιακό καθεστώς αυτών (ιδιόκτητα ή 
ενοικιαζόμενα). 

Σε περίπτωση που αποδειχθεί εκ των υστέρων ότι στοι¬ 
χεία της βεβαίωσης είναι ψευδή, εκτός των κυρώσεων 
που τυχόν επιβληθούν, σύμφωνα με τις διατάξεις του άρ¬ 
θρου 220 του Ποινικού Κώδικα, επιβάλλεται από τον Νο¬ 
μάρχη, στον υπεύθυνο της παράβασης και χρηματικό 
πρόστιμο έως 2.000.000 δραχμών. 

Για προϊόντα προερχόμενα από δενδροκαλλιέργιες ή α- 
μπελοκαλλιέργιες η χορήγηση- ανανέωση παραγωγικής 
άδειας θα γίνεται μόνο εφόσον το μεγαλύτερο μέρος της 
παραγωγής των προϊόντων αυτών προέρχονται από ιδιό¬ 
κτητα κτήματα. 

7. Εξαιρετικά για τη χορήγηση αδειών νωπών ψαριών το 
Δ.Σ. του Τ. Λ. Α. με απόφασή του καθορίζει σε ετήσια βά¬ 
ση τον αριθμό των αδειών, σταθμίζοντας τις ανάγκες των 
καταναλωτών, τις επικρατούσες κλιματολογικές συνθή¬ 
κες και το χώρο που θα καταλαμβάνει το συγκεκριμένο ό¬ 
χημα μεταφοράς και διάθεσης τούτων. 

Εκτός των ανωτέρω αποδεικτικών της επικαλούμενης ι¬ 
διότητας και δραστηριότητας εκάστου των ενδιαφερομέ¬ 
νων (βεβαιώσεις κατά περίπτωση των υπηρεσιών των Υ¬ 
πουργείων Γεωργίας, Υγείας, Πρόνοιας και Εμπορικής 
Ναυτιλίας κ.λ.π.) οι πωλητές - παραγωγοί νωπών ψαριών 
θα προσκομίζουν και αποδεικτικό ιδιοκτησίας ή συνιδιο- 
κτησίας αλιευτικού πλοίου. Στην τελευταία περίπτωση χο¬ 
ρηγείται μία μόνο άδεια σε ένα εκ των συνιδιοκτητών. 

8. Άδειες Λαϊκών Αγορών χορηγούνται από το Δ. Σ. του 
Τ. Λ. Α. σε συνεταιριστικές οργανώσεις παραγωγών οι ο¬ 
ποίες για να τύχουν αδείας οφείλουν να προσκομίσουν: α) 
το Καταστατικό του Συνεταιρισμού, β) ονομαστική κατά¬ 
σταση των μελών του, θεωρημένη από την αντίστοιχη 
Δ.Ο.Υ. της έδρας του, γ) κατάσταση των παραγομένων ει¬ 
δών και την, υπό συνήθεις καιρικές συνθήκες, παραγόμε- 
νη ποσότητα, θεωρημένη μετά από σχετικό έλεγχο της 
Δ/νσης Γεωργίας της οικείας Νομαρχίας. 

Οι άδειες που χορηγούνται στους Συνεταιρισμούς, δεν 
υπερβαίνουν κατά αρχήν τις δέκα (10), εκδίδονται δε σε 
αυτούς με αναφορά του ονόματος του μέλους ή του υ¬ 
παλλήλου, που θα διενεργεί τις πωλήσεις. Εξαιρετικά για 
τη χορήγηση αδειών νωπών πουλερικών σε συνεταιριστι¬ 
κές οργανώσεις το Δ.Σ του Τ. Λ. Α.. με απόφασή του κα¬ 
θορίζει σε ετήσια βάση τον αριθμό των αδειών σταθμίζο¬ 
ντας τις ανάγκες των καταναλωτών και το χώρο που θα 


καταλαμβάνει το συγκεκριμένο όχημα διάθεσης τούτων. 
Εκτός των ανωτέρω απαραιτήτων δικαιολογητικών θα 
προσκομίζεται και βεβαίωση καταλληλότητας του οχήμα¬ 
τος μεταφοράς και διάθεσης τούτων. 

Εφ' όσον οι Υπηρεσίες του Τ. Λ. Α. διαπιστώνουν συνε¬ 
χείς μεταβολές (τουλάχιστον δύο φορές το χρόνο) στους 
υπαλλήλους του Συνεταιρισμού παραπέμπεται το θέμα 
στο Δ.Σ. αυτού, το οποίο κρίνει αν συντρέχουν λόγοι ανά¬ 
κλησης της αδείας ή των αδειών. 

9. Το Δ.Σ. του Τ. Λ. Α. μπορεί, σε οποιαδήποτε περίπτω¬ 
ση να ζητήσει περαιτέρω στοιχεία που θεμελιώνουν το αί¬ 
τημα του συνεταιρισμού ή του παραγωγού, εφ'όσον τα υ- 
ποβληθέντα κρίνονται γενικότερα ανεπαρκή. 

10. Η άδεια παραγωγού ανανεώνεται μετά τη συνταξιο- 
δότησή του από τον οικείο ασφαλιστικό φορέα, εφ οσον 
το ζητήσει εντός έτους από την τελευταία προσέλευσή 
του στη Λαϊκή Αγορά και δεν έχει υπερβεί το 68ο έτος της 
ηλικίας του. Σε κάθε άλλη περίπτωση απαγορεύεται η α¬ 
νανέωση. Αν ο παραγωγός απουσιάζει από τη Λαϊκή Αγο¬ 
ρά πέραν του έτους χάνει το δικαίωμα προσέλευσης στην 
αγορά που ανήκε και τοποθετείται σε αγορά κατά την κρί¬ 
ση του Δ.Σ του Τ. Λ. Α.. Αν δε παραιτηθεί της αδείας του 
χορηγείται σε αυτόν ή μέλος της οικογένειάς του νέα ά¬ 
δεια εντός έτους και τοποθετείται στις αγορές που ανήκε. 

11. Το ύψος των ποσοτήτων που πωλούνται ημερησίως 
από παραγωγούς αναγράφεται σε ανπ'στοιχο βιβλίο από 
τους ίδιους, θεωρείται δε η αναγραφόμενη ποσότητα α¬ 
πό τον αρμόδιο υπάλληλο. Σε περίπτωση διαφωνίας αί¬ 
ρεται αυτή από επιτροπή αποτελούμενη από τον ίδιο υ¬ 
πάλληλο και τους προέδρους των παραγωγών και επαγ- 
γελματιών της συγκεκριμένης αγοράς ή τους 
εξουσιοδοτημένους εκπροσώπους αυτών. 

12. Οι άδειες Παραγωγών εκδίδονται από την οικεία Νο¬ 
μαρχιακή Αυτοδιοίκηση που διαμένει ο ενδιαφερόμενος 
και θεωρείται από τη Νομαρχία της περιοχής που ο Πα¬ 
ραγωγός πρόκειται να διαθέσει τα Τιροϊόντα του ( ξηροί 
καρποί, λάδι, ελιές, ξηρά σύκα, οπωροκηπευτικά, κ.λ.π. α¬ 
γροτικά προϊόντα) σε Λαϊκές Αγορές Δήμων της χώρας με 
πληθυσμό άνω των 5.000 κατοίκων και ανεξάρτητα εάν υ¬ 
πάρχουν κενές θέσεις στους χώρους που παραχωρούν οι 
Δήμοι για τη λειτουργία των Λαϊκών Αγορών. 

Όσον αφορά τα δικαιολογητικά για την έκδοση Παρα¬ 
γωγικών Αδειών ισχύουν όπως ακριβώς αναφέρονται στη 
παρούσα. 

Άρθρο 3 

1 .Οι επαγγελματίες πωλητές Λαϊκών Αγορών διαθέτουν 
μόνο μία από τις παραπάνω κατηγορίες ειδών. 

Α) Οπωροκηπευτικά ( στα οποία περιλαμβάνονται για 
οικονομία τα άνθη και τα αυγά) 

Β) Νωπά ψάρια. 

Γ) Κατεψυγμένα ψάρια και λαχανικά. 

Δ) Είδη παντοπωλείου - όσπρια 

Ε) Ξηροί καρποί. 

Στ) Φυτά, πήλινα, πλαστικές γλάστρες και χώμα. 

Ζ) Είδη κυλικείου. 

Η) Σακούλες. 

Θ) Υποδήματα - Τσάντες. 

I) Είδη Νεωτερισμού - Λευκά είδη. 

ΙΑ) Είδη Υαλοπωλείου - πλαστικά με το μέτρο. 

2. Επιτρέπεται με απόφαση του Δ.Σ. του Τ.Λ. Α. η μετα¬ 
τροπή οποιοσδήποτε επαγγέλματος σε άλλο επάγγελμα 
της προηγουμένης παραγράφου. 

3. Οι άδειες είναι προσωποπαγείς και ανεκχώρητες. 

Κατ εξαίρεση επιτρέπεται η μεταβίβαση αδειών σε συγ¬ 
γενείς του κατόχου εξ αίματος μέχρι τρίτου βαθμού ή εξ 
αγχιστείας μέχρι δευτέρου βαθμού και στον ή οπήν σύζυ¬ 
γο αν το επιθυμεί ο κάτοχος ή σε περίπτωση θανάτου του 
δικαιούχου αυτής. Νομιμοποιείται ο αδειούχος να μεταβι¬ 
βάζει την άδειά του, εφ' όσον: 

α) Ήταν κάτοχος αυτής επί μία διετία τουλάχιστον και β) 
προσκομίζει πιστοποιητικό που αποδεικνύεται ο βαθμός 
συγγένειας. 

Ειδικότερα, σε περίπτωση θανάτου η σχετική αίτηση 
του συγγενούς υποβάλλεται εντός εξαμήνου από του θα¬ 
νάτου του αδειούχου, μαζί με την παραίτηση των περισ¬ 
σοτέρων του ενός δικαιούμενων. Σε περίπτωση δε ανα¬ 
πηρίας η άδεια μπορεί να μεταβιβασθεί στους ανωτέρω 
συγγενείς του, προσωρινά, μέχρις αποκαταστάσεωςτης 
υγείας του αδειούχου, ο οποίος υποχρεούται να προσκο¬ 
μίσει τα απαραίτητα προς τούτο δικαιολογητικά. Αν ο α¬ 
δειούχος δεν προβεί στην κατά την προηγούμενη παρά¬ 
γραφο προσωρινή μεταβίβαση, η άδεια παραμένει ανε¬ 
νεργός επί τριετία. Μετά την πάροδο της τριετίας 
ανακαλείται η άδεια. Αν μεταγενέστερα εκλείψουν οι λό¬ 
γοι της αναστολής και οχέως αδειούχος δε δικαιούται συ¬ 
ντάξεως, αυτομάτως αναβιώνει η άδειά του, τοποθετείται 
δε σε αγορά που υπάρχουν διαθέσιμες θέσεις. 

4. Η οριστική μεταβίβαση γίνεται στους ανωτέρω μόνον 
εφ' όσον πληρούν τις βασικές προϋποθέσεις, όπως αυτές 
απαριθμούνται στα άρθρα 1 και 2 της παροόσης, 

5. Μετά την παρέλευση των προαναφερθεισών προθε¬ 
σμιών, αν δεν υποβληθεί σχετική αίτηση η άδεια ανακα¬ 
λείται, χωρίς καμία άλλη διαδικασία. 

6. Επαγγελματίας πωλητής ο οποίος μεταβιβάζει την ά¬ 
δειά του, δε θα δικαιούται αδείας τουλάχιστον για μία πε¬ 
νταετία. 

7. Επιτρέπεται η αναπλήρωση μόνο σε συγγενείς εξ αί¬ 
ματος ή εξ αγχιστείας μέχρι του 2ου βαθμού και στον ή 
στη σύζυγο, μέχρι και 4 μήνες το χρόνο, για λόγους υγεί¬ 
ας του αδειούχου. Σε όλως εξαιρετικές περιπτώσεις το 
Δ.Σ. του Τ.Λ.Α. δύναται να παρατείνει την αναπλήρωση 
για 4 επιπλέον μήνες. 

8. Επιτρέπεται η υποβοήθηση του κατόχου αδείας από 
τον / την σύζυγο και σε συγγενείς εξ αίματος μέχρι τρίτου 
βαθμού ή εξ αγχιστείας μέχρι 2ου βαθμού. 

9. Επιτρέπεται η πρόσληψη υπαλλήλου από οποιονδή- 
ποτε πωλητή με έγκριση του Ταμείου, εφ’ όσον προσκο¬ 
μιστούν σε αυτό όλα τα δικαιολογητικά που προβλέπο- 
νται για τη χορήγηση αδείας, εξαιρούμενου του ορίου η¬ 
λικίας., αρκεί να έχει δηλωθεί στο Τ.ΛΑ η ημερομηνία 
πρόσληψής ταυ κα, π χρονική διάρκεια της, η οποία αναγ ¬ 
γέλλεται στον ΟΑΕ.Δ · και σύμβαση εργασίας, η δα δια¬ 
γραφή του υπαλλήλου θα γϊνεται με απηοη του πωλητή 
και υπεύθυνη δήλωσή του. Η απόφαση πρόσληψή κ: ή δια¬ 
γραφής του υπαλλήλου, θα κοινοποιείται από νο Γοαειο 
στο υποκατάστημα ΙΚΑτου τόπου κατοικίας του άδειου- 

1 0. Επαγγελματίας πωλητής ο οποίος με αίτησή παραι- 
τείται της αδείας του διαγράφεται οριστικά με απόφαση 
του Τ.Λ. Α., Μπορεί να την ανακαλέσει εντός μηνάς από 
την υποβολή της παραίτησης. 

11 Αλλαγή Λαϊκής Αγοράς επιτρέπεται σε κάτοχο αδεί¬ 
ας μετά από αίτησή του, μόνον: 

α) αν ο αϊτών έχει παραμείνει στη Λαϊκή Αγορά από την 
οποία ζητάει να μετακινηθεί τουλάχιστον επί μία διετία και 


β) Γ) Λαϊκή Αγορά προς την οποία ζητάει να μετακινηθεί 
είναι μικρότερης δυναμικότητας από την αγορά που προ¬ 
έρχεται ή τουλάχιστον η δεύτερη έχει επαρκή χώρο, ώστε 
για εύλογο χρόνο (τουλάχιστον τρίμηνο) αιτήσεις άλλων 
πωλητών με τις ίδιες προϋποθέσεις να ικανοποιούνται. 
Στην αλλαγή λαμβάνεται σοβαρά υπόψη το είδος των πω¬ 
λουμένων ειδών από τον αιτούντα πωλητή. 

12. Αμοιβαία αλλαγή Λαϊκής Αγοράς (κατηγορίας ή κλι¬ 
μακίων ) ή θέσης ή αμοιβαία μετατροπή επαγγέλματος, ε¬ 
πιτρέπεται σε κάτοχο αδείας μόνο εάν : α) και οι δύο εν¬ 
διαφερόμενοι έχουν περίπου την ίδια ηλικία ή συνδέονται 
με συγγένεια εξ αίματος ή εξ αγχιστείας μέχρι δευτέρου 
βαθμού και β) τηρηθούν οι προϋποθέσεις της περίπτω¬ 
σης α της παραγράφου 11. 

13. Τα διατιθέμενα σε Λαϊκές Αγορές είδη ζωικής προέ¬ 
λευσης πρέπει να πληρούν τους κατωτέρω όρους οι ο¬ 
ποίοι αναγράφονται και οτο σώμα των χορηγούμενων α¬ 
δειών: 

α) Θα πρέπει να διακινούνται και να διατίθενται σε ειδι¬ 
κά διασκευασμένα οχήματα αυτοκίνητα ή ρυμουλκούμε- 
να, σύμφωνα με την αριθ. Α.β/8577/8.9.93 Υγειονομική 
Διάταξη καθώς και κάθε άλλη Υγειονομική Διάταξη. 

β) Οι θερμοκρασίες συντήρησης για τα πουλερικά, θα 
πρέπει να είναι οι ακόλουθες 

- νωπά από -2ο 0 μέχρι +4ο 0 

- κατεψυγμένα κάτω των -12ο 0. 

γ) Οι θερμοκρασίες συντήρησης για τα αλιεύματα, θα 
πρέπει να είναι οι ακόλουθες 

- νωπά, στη θερμοκρασία τήξης του πάγου και 

- κατεψυγμένα, στους -18ο 0 με ενδεχόμενα διακύμαν¬ 
ση προς τα άνω +3ο 0. 

14. Οι Λαϊκές Αγορές Νομαρχιακής Αυτοδιοίκησης Α¬ 
θηνών - Πειραιώς, λειτουργούν από Δευτέρα μέχρι Σάβ¬ 
βατο. 

15. Τα θέματα που αναφέρονται στις παραγράφους 3, 
4, 5, 7,8,9,11,12, 13, του παρόντος άρθρου, αφορούν ε- 
παγγελματίες και παραγωγούς πωλητές λαϊκών αγορών. 

Άρθρο 4 

Με απόφαση του Υπουργού Ανάπτυξης συγκροτείται Ε¬ 
πιτροπή για τον έλεγχο των επαγγελματιών και παραγω¬ 
γών πωλητών Λαϊκών Αγορών, η οποία απαρτίζεται από α) 
έναν υπάλληλο της Γενικής Γραμματείας Εμπορείου, ως 
Πρόεδρο, β) έναν υπάλληλο του Υπουργείου Γεωργίας, γ) 
έναν υπάλληλο του Τ. Λ. Α., δ) έναν εκπρόσωπο της 
Π Ο.Σ.Π.Λ.Α., έναν εκπρόσωπο της Π.Ο.Σ.Π ΑΠ.Π.ΛΑ, 
με τους νόμιμους αναπληρωτές τους. 

Η γραμματειακή υποστήριξη της Επιτροπής θα γίνεται 
από υπάλληλο του Τ. Λ. Α.. 

Έργο της Επιτροπής θα είναι ο έλεγχος των πωλητών 
επαγγελματιών και παραγωγών) στις Λαϊκές Αγορές, κα¬ 
θώς και ο έλεγχος πον παραγωγών στους τόπους παρα¬ 
γωγής των προϊόντων τους, προκειμένου να διαπιστωθεί 
το ακριβές της ποσότητας και του είδους των δηλωθέ- 
ντων από αυτούς προς διάθεση προϊόντων, οι καλλιεργή¬ 
σιμες εκτάσεις κ.λ.π. 

Η παραπάνω Επιτροπή θα διενεργεί τακτικούς (ανά πε¬ 
ριοχή) και έκτακτους ελέγχους, με απόφαση του Προέ¬ 
δρου του Δ.Σ. του Τ.Λ.Α. και σε περίπτωση απουσίας του, 
με απόφαση του Αντιπροέδρου. Μετά από κάθε έλεγχο 
8α υποβάλλει στον αρμόδιο Υπουργό και το Δ.Σ. του 
Τ.ΛΑ. λεπτομερή έκθεση ελέγχου. 

Άρθρο 5 
Κυρώσεις 

Οι κυρώσεις που επιβάλλονται για παράβαση οποιοσ¬ 
δήποτε διάταξης, που αφορά τις Λαϊκές Αγορές είναι; α) 
το χρηματικό πρόστιμο, β) η αναστολή της άδειας και γ) η 
προσωρινή ή οριστική ανάκληση της άδειας. 

Ειδικότερα: 

1. Στους επαγγελματίες πωλητές που απουσιάζουν από 
την εργασία τους αδικαιολόγητα ή καθυστερούν την κα¬ 
ταβολή των προς το ΙΚΑ και το Τ. Λ. Α. οικονομικών υπο- 
χρεώσεώντους, πέραν του διμήνου, ανακαλείται η άδειά 
τους. Επαναχορηγείται η άδεια με αίτησή τους εφόσον 
τακτοποιήσουν τις οικονομικές τους υποχρεώσεις και 
προσκομίσουν βεβαίωση της οικείας Δ.Ο.Υ. ότι δεν έχουν 
διακόψει την εργασία τους, ή αντίγραφο φορολογικής δή¬ 
λωσης καθώς και απόδειξη καταβολής τυχόν επιβληθέ- 
ντος προστίμου. 

Η εν λόγω απόφαση ανάκλησης κοινοποιείται στον εν¬ 
διαφερόμενο και οι συνέπειές της επέρχονται μετά από 
παρέλευση πέντε ημερολογιακών ημερών από την κοινο¬ 
ποίησή της. 

2. Σε περίπτωση μη συμμόρφωσης με την παραπάνω α¬ 
πόφαση ο επαγγελματίας πωλητής για κάθε μέρα προσέ¬ 
λευσης καταβάλλει ύστερα από απόφαση του Δ.Σ πρό¬ 
στιμο 20.000 δρχ. Το ίδιο πρόστιμο καταβάλλει και ο πα¬ 
ραγωγός όταν: α) προσέρχεται στη Λαϊκή Αγορά μετά την 
παρέλευση πέντε (5) ημερολογιακών ημερών από τη λή¬ 
ξη της άδειάς του, β) τα προς πώληση προϊόντα δεν ανα¬ 
γράφονται στην παραγωγική του άδεια ή έχει εξαντληθεί 
η ποσότητα αυτών και διαθέτει αυτά για χρονικό διάστη¬ 
μα μεγαλύτερο των πέντε (5) ημερολογιακών ημερών και 
γ) στερείται κάρτας προσέλευσης εφ' όσον έχει παρέλθει 
το ίδιο ως άνω χρονικό διάστημα από την τελευταία έλ¬ 
λειψη. 

3. Με πρόταση του Τ. Λ. Α. και απόφαση του Δ.Σ. του Τ. 
Λ. Α επιβάλλεται πρόστιμο ή ανακαλείται η άδεια του πω- 
λητή, προσωρινά ή οριστικά ή και τα δύο αναλόγως της 
βαρύτητας των παραβάσεων, στις εξής περιπτώσεις: 

α) όταν διαταράσσει καθ' οιονδήποτετρόπο τη λειτουρ¬ 
γία της αγοράς με διαπληκτισμούς και ύβρεις 
β) όταν δεν προσέρχεται καθημερινά στη λαϊκή αγορά 
αδικαιολογήτως 

γ) όταν καθ'οιονδήποτε τρόπο παρακωλύει το έργο των 
οργάνων ελέγχου 

δ) όταν γίνεται η πώληση των ειδών του, χωρίς την αυ¬ 
τοπρόσωπη παρουσία του ή του νόμιμου αναπληρωτή 
του. 

4. Στους υπότροπους πωλητές, δηλαδή εκείνους που 
σε χρονικό διάστημα δώδεκα (12) μηνών έχει ανακληθεί η 
άδεια τουλάχιστον δύο φορές ή έχει επιβληθεί πρόστιμο 
περισσότερο από μία φορά, δύ ναται να επιβληθεί και πρό¬ 
στιμο, πολλαπλάσιο αυτού της παραγράφου 2. 

5. Η ψευδής δήλωση εκ μέρους του παραγωγού, που α- 
ναφέρεται στο ιδιοκτησιακό καθεστώς των κτημάτων ή 
στην παραχθείσα και διατιθέμενη απ' αυτόν ποσότητα, 
συνεπάγεται την ανάκληση της αδείας και τη μη επανα- 
χορήγηση στον ίδιο και σε «μέλος της οικογένειάς του, Ο¬ 
μοιας, επί ένα τουλάχιστον έτος. Επί πλέον στις περιπτώ¬ 
σεις αυτές επιβάλλεται και πρόστιμο. 

6. Απαγορεύεται από οποιονδήποτε πωλητή η έκθεση 
προς πώληση ή η πώληση ευαλλοίωτων προϊόντων, τα ο¬ 
ποία εκτιθέμενα μπορεί να προκαλέσουν βλάβη στην υ¬ 


γεία του καταναλωτή. Η αρμόδια διεύθυνση της Νομαρ¬ 
χίας υποχρεούται για την τήρηση των κανόνων υγιεινής 
των διατιθέμενων στις Λαϊκές Αγορές προϊόντων με γνώ¬ 
μονα την προστασία του καταναλωτή. Σε περίπτωση πα¬ 
ράβασης επιβάλλεται ανάλογο πρόστιμο ή ανακαλείται 
προσωρινά η άδεια ή και τα δύο. 

7. Όπου στην παρούσα προβλέπεται η διακριτική ευχέ¬ 
ρεια του ύψους του επιβαλλομένου προστίμου, αυτή 
πραγματοποιείται με απόφαση του Δ.Σ. του Τ.Λ.Α. 

8. Το Δ.Σ. του Τ. Λ. Α συγκροτεί στην αρχή κάθε χρόνου 
δμελή επιτροπή, η οποία απαρτίζεται από ένα (1 ) υπάλ¬ 
ληλο της αρμόδιας Δ/νσης της Γενικής Γραμματείας Ε¬ 
μπορίου του Υπουργείου Ανάπτυξης, δύο ( 2 ) υπαλλή¬ 
λους του Τ. Λ. Α. και από έναν (1 ) εκπρόσωπο των επαγ- 
γελματιών και παραγωγών και η οποία επιβάλλει 
ανέκκλητα την κύρωση της αναστολής αδείας μέχρι έξι 
(6) ημερών, για παραβάσεις λειτουργίας των Λαϊκών Αγο¬ 
ρών (χρησιμοποίηση αδήλωτου υπαλλήλου, τήρηση κα¬ 
θαριότητας, ωράριο, πινακίδες κ.λ.π.). Σε περίπτωση υ¬ 
ποτροπής των παραβατών εντός έτους επιβάλλονται από 
το Δ.Σ. του Τ. Λ. Α. οι ανωτέρω ποινές της παραγράφου 3 
του παρόντος άρθρου. 

9. Απαγορεύεται η μη αυτοπρόσωπη παρουσία του πω¬ 
λητή (επαγγελματία ή παραγωγού) στη Λαϊκή Αγορά, στη 
δύναμη της οποίας ανήκει. Ειδικά στην περίπτωση που ε- 
παγγελματίας πωλητής δεν προσέρχεται αυτοπροσώ¬ 
πως για χρονικό διάστημα τουλάχιστον ενός μηνός, το 
Ταμείο έχει δικαίωμα να μην εισπράττει τις προς το Ι.Κ.Α. 
και Τ. Λ. Α. οικονομικές του υποχρεώσεις. 

Άρθρο 6 

1. Με απόφαση του Υπουργού Ανάπτυξης συγκροτείται 
Επιτροπή για την αναθεώρηση των επαγγελματικών αδει¬ 
ών που έχουν χορηγηθεί μέχρι σήμερα, η οποία απαρτί¬ 
ζεται από: 

α) τον Δ/ντη του Τ. Λ. Α., ως Πρόεδρο, β) έναν υπάλλη¬ 
λο της Γενικής Γραμματείας Εμπορίου, γ) έναν υπάλληλο 
του Τ. Λ. Α, δ) τον Πρόεδρο της Ομοσπονδίας Πωλητών 
Λαϊκών Αγορών, ε) τον Πρόεδρο της Ομοσπονδίας Παρα¬ 
γωγών Λαϊκών Αγορών, με τους νόμιμους αναπληρωτές 
τους. 

2. Η Επιτροπή θα περατώσει το έργο της εντός τριών 
μηνών από τη συγκρότησή της. 

3. Κάθε κάτοχος επαγγελματικής άδειας θα προσκομί¬ 
ζει στο Τ. Λ. Α. σε προθεσμία ( 2 μηνών ) από την ημερο¬ 
μηνία συγκρότησης της Επιτροπής μαζί με την άδειά του 
και τα παρακάτω δικαιολογητικά: 

Α) Αίτηση του αδειούχου με δύο πρόσφατες φωτογρα¬ 
φίες 

Β) Υπεύθυνη δήλωση ότι: 

1) Ο αδειούχος πωλητής δεν ασκεί ή ασκεί άλλο επάγ¬ 
γελμα και ποιο και ότι ο ίδιος, ο / η σύζυγος ή προστατευ- 
όμενο μέλος της οικογένειάς του δεν έχει άλλη άδεια ε¬ 
παγγελματική ή παραγωγική για τις λαϊκές αγορές της 
χώρας. 

2) Ο εν λόγω αδειούχος πωλητής προσέρχεται αυτο¬ 
προσώπως στη δύναμη της λαϊκής αγοράς καθ όλες τις 
ώρες λειτουργίας της. 

3) Δεν ασκεί άλλη επαγγελματική δραστηριότητα ή ε¬ 
λευθέριο επάγγελμα (ΤΑΧΙ, φούρνος κ.λ.π.). 

Γ) Εκκαθαριστικά σημειώματα της Δ.Ο.Υ. και αντίγραφα 
φορολογικών δηλώσεων των τριών τελευταίων ετών. 

Δ) Ποινικό Μητρώο. 

4. Σε περίπτωση που διαπιστωθεί ότι: α) Ο κάτοχος ε¬ 
παγγελματικής άδειας δεν εργάζεται αυτοπροσώπως 
στις λαϊκές αγορές, β) Ασκεί άλλο επάγγελμα, γ) Συντα- 
ξιοδοτείται από το Δημόσιο, ΤΣΑ, ΤΕΒΕ, ΙΚΑ κ.λ.π. (πλην 
των πωλητών στους οποίους χορηγείται σύνταξη Ι.Κ.Α. 
λόγω γήρατος),η Επιτροπή θα εισηγείται στο Διοικητικό 
Συμβούλιο την οριστική ανάκληση της άδειας. Το Δ.Σ. θα 
αποφασίσει για την οριστική ανάκληση της αδείας εντός 
ενός μηνός από την περάτωση του έργου της Επιτροπής. 

5. Η αναθεώρηση πραγματοποιείται ανά 5 έτη. 

Άρθρο 7 

Κάλυψη κενών θέσεων 

1. Οι κενές θέσεις που υφίστανται κατά την ημερομηνία 
δημοσίευσης της παρούσας καλύπτονται από πωλητές, 
κατόχους αδειών, επαγγελματίες και παραγωγούς, σε α¬ 
ναλογία 1:1. 

2. Οι κενούμενες θέσεις καλύπτονται από τη κατηγορία 
πωλητών (επαγγελματιών ή παραγωγών) στην οποία ανή¬ 
κε ο πρώην κάτοχός τους. 

3. Το Δ.Σ. του Τ. Λ. Α., οφείλει να κατανείμει τις υφιστά¬ 
μενες κενές θέσεις σε κατόχους αδειών, συνεκτιμώντας 
την αρχαιότητα της χορηγηθείσας αδείας, τον αριθμό 
των θέσεων που κατέχει, την ουσιαστική δραστηριότητα 
εκάστου πωλητή και τα τυχόν υφιστάμενα κοινωνικά κρι¬ 
τήρια αυτού (αναπηρία του ιδίου ή των παιδιών του, πο¬ 
λύτεκνος κ.λ.π.). 

4. Προκειμένου να είναι δυνατός ο έλεγχος της ορθής 
κατανομής των κενών θέσεων συντάσσονται καταστά¬ 
σεις από την υπηρεσία του Τ. Λ. Α. σύμφωνα με τα μόρια 
που θα καθορίσει το Δ.Σ. του Τ. Λ. Α. για κάθε περίπτωση 
εκ των της προηγουμένης παραγράφου. Ειδικά για τους 
πωλητές παραγωγούς, λόγω εποχικότητας του προϊό¬ 
ντος τους, θα υφίσταται αντιστοιχία δύο ή και περισσοτέ¬ 
ρων πωλητών παραγωγών σε μία θέση, με απόφαση του 
Δ.Σ. 

5. Εφ' όσον μετά τον έλεγχο των δικαιολογητικών εκά¬ 
στου υποψηφίου πωλητή, επαγγελματία ή παραγωγού, 
συντρέχουν οι ίδιες προϋποθέσεις σε μεγαλύτερο αριθμό 
πωλητών, χωρεί κλήρωση προς κάλυψη των εναπομεινα- 
σών θέσεων. 

6. Πωλητής λαϊκών αγορών (επαγγελματίας ή παραγω¬ 
γός ) ο οποίος απουσιάζει αδικαιολόγητα από τη λαϊκή α¬ 
γορά πέραν του τετραμήνου στερείται της θέσης του. 

Άρθρο 8 

Μεταβατικές Διατάξεις 

1. Ανακαλούνται αυτοδικαίως στις 31 /10/1999 οι άδει¬ 
ες των επαγγελματιών πωλητών Λαϊκών Αγορών, οι οποί¬ 
οι κατά τη δημοσίευση της παρούσας, συμπληρώνουν το 
68ο έτος της ηλικίας τους ή έχουν υπερβεί αυτό. 

2. Εκκρεμείς αναφορές των υπαλλήλων του Τ. Λ. Α. για 
παραπτώματα πωλητών που επισύρουν την ποινή του 
προστίμου, εξετάζονται από το Δ.Σ. του Τ. Λ. Α. με βάση 
τις διατάξεις της παρούσας. 

3. Εκκρεμή αιτήματα για μεταβίβαση επαγγελματικών 
αδειών που υφίστανται κατά τη δημοσίευση της παρού¬ 
σας, ικανοποιούνται εφ' όσον πληρούν τις προϋποθέσεις 
των διατάξεων των άρθρων 1 και 2 της παρούσας, εξαι- 
ρουμένου του ορίου ηλικίας. 

4. Οι πωλητές Λαϊκών Αγορών που λόγω της διευρυμέ- 
νης Ν.Α. Αθηνών - Πειραιώς υπάγονται στη δικαιοδοσία 


του Τ. Λ. Α., επί μία πενταετία, θα υπόκεινται στο καθε¬ 
στώς που ίσχυε κατά την αρχική χορήγηση των αδειών 
τους. 

5. Επαναχορηγούνται από τη δημοσίευση της παρού¬ 
σας οι άδειες που αφαιρέθηκαν για οικονομικούς λόγους 
μετά το 1990 από κατόχους άδειας, τουλάχιστον επί μία 
τριετία, εφ' όσον το σχετικό αίτημά τους έχει ήδη απορρι- 
φθεί από το Δ.Σ. του Τ. Λ. Α. και τοποθετούνται στις ομά¬ 
δες λαϊκών αγορών που ανήκαν, σε διαφορετικά όμως 
κλιμάκια, εφ' όσον πληρούν τις βασικές προϋποθέσεις, ό¬ 
πως αυτές απαριθμούνται στα άρθρα 1 και 2 της παρού¬ 
σας, εξαιρουμένου του ορίου ηλικίας. 

6. Οι διατάξεις της παρούσας καθ' όσον αφορούν τη 
χορήγηση ή ανανέωση παραγωγικών αδειών έχουν ε¬ 
φαρμογή μετά 6μηνο από τη δημοσίευσή της. 

7. Οι εν ισχύ παραγωγικές άδειες πώλησης νωπών ψα¬ 
ριών δύνανται να μετατραπούν σε επαγγελματικές μετά 
από απόφαση του Δ. Σ. του Τ. Λ. Α. 

Άρθρο 9 

Επιθεώρηση - Εποπτεία 

1. Οι υπάλληλοι λαϊκών αγορών που εκτελούν υπηρεσία 
στις λαϊκές αγορές εναλλάσσονται σε όλες τις αγορές το 
αργότερο ανά 6μηνο. 

2. Με αποφάσεις του Δ.Σ. του Τ. Λ .Α. ορίζονται οι επιθε¬ 
ωρητές για ένα χρόνο. Με όμοιες αποφάσεις παύουν να α¬ 
σκούν τα καθήκοντά τους ή παρατείνεται η θητεία τους. 

Άρθρο 10 

Εξουσιοδοτικές διατάξεις 

1. Τα θέματα που ανακύπτουν από την εφαρμογή της 
παρούσης, αρμόδιο να τα επιλύει είναι το Δ.Σ. του Τ. Λ. Α.. 

2. Ανατίθεται στον Προϊστάμενο του Τ. Λ. Α., με απόφα¬ 
σή του και μετά από σύμφωνη γνώμη του Δ.Σ. του Τ. Λ. Α., 
να ρυθμίζει όλα τα θέματα που ανάγονται στην εύρυθμη 
λειτουργία των Λαϊκών Αγορών, δικαιοδοσίας του Τ. Λ. Α. 
(π.χ. διαστάσεις θέσεων, ωράριο λειτουργίας, μετατροπή 
αδείας ως προς τα πωλούμενα είδη, αναστολή ποινών λό¬ 
γω εορτών, δικαιολογητικά πτηνοτρόφων, μετακίνηση α¬ 
γορών, συμπληρωματικά στοιχεία αδειών κ.λ.π.). 

Άρθρο 11 

Με την παρούσα καταργούνται οι αριθμ. Α2 - 6813/95, Α2 
- 3423/96 και Α2 - 4779/97 Υπουργικές Αποφάσεις καθώς 
και κάθε άλλη διάταξη που ρυθμίζει θέματα της παρούσας. 

Η παρούσα, της οποίας η ισχύς αρχίζει από τη δημοσί¬ 
ευσή της, εκτός αν άλλως ορίζεται σε επί μέρους διατά¬ 
ξεις, να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1999 

Ο ΥΦΥΠΟΥΡΓΟΣ 

ΙΩΑΝΝΗΣ ΧΑΡΑΛΑΜΠΟΥΣ 
-♦- 

Αριθ. Δ15/οικ/13253 (2) 

Τροποποίηση απόφασης συγκρότησης Γνωμοδοτικής Ε¬ 
πιτροπής Μελετών (Γ.Ε.Μ.). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

Ι.Τις διατάξεις: 

α) Του άρθρου 5 παρ. 2 του Ν. 716/77 «Περί Μητρώου 
Μελετητών και αναθέσεως και εκπονήσεως μελετών». 

β) Του άρθρου 24 του Ν. 1558/85 «Κυβέρνηση και Κυ¬ 
βερνητικά όργανα». 

γ) Του άρθρου 4, παρ. 2του Ν. 1232/82 «Επαναφορά σε 
ισχύ τροποποίηση και συμπλήρωση διατάξεων του Ν.Δ. 
4352/64 και άλλες διατάξεις». 

δ) Του άρθρου μόνοτου υπ' αριθ. 33/78 Προεδρικού Δια¬ 
τάγματος «Περί εκπροσωπήσεως εις την Γνωμοδοτική Ε¬ 
πιτροπή Μελετών (Γ.Ε.Μ.) των διαφόρων Υπουργείων». 

ε) Των άρθρων 1 και6, του Π.Δ. 412/78 «περίτουτρόπου 
λειτουργίας της Γνωμοδοτικής Επιτροπής Μελετών». 

στ) Των άρθρων 1 και 8, του Π.Δ. 456/85 «περί μεταβί¬ 
βασης αρμοδιοτήτων Υπηρεσιών και προσωπικού στο Υ- 
ΠΕΧΩΔΕ, Βιομηχανίας, Ενέργειας και Τεχνολογίας, Ε¬ 
μπορίου Μεταφορών και Επικοινωνιών από το Υπουργείο 
Εθνικής Οικονομίας. 

2. Την αρ. Δ.Κ. 6428/26.4.82 κοινή απόφαση Υπουργών 
Συντονισμού και Προεδρίας Κυβερνήσεως για την ανα¬ 
μόρφωση Συλλογικών οργάνων γνωμοδοτικής και απο¬ 
φασιστικής αρμοδιότητος του Υπουργείου Συντονισμού 
ΕΣΥΕ καιΥΕΕ. 

3. Την αρ. πρωτ. ΕΔ5/09/114/11.11.85 απόφαση Υπουρ¬ 
γού ΠΕΧΩΔΕ, διατήρηση της Γνωμοδοπκής Επιτροπής 
Μελετών. 

4. Την αρ. πρωτ. ΕΔ5/01/105/18.10.85 απόφαση Υπουρ¬ 
γού ΠΕΧΩΔΕ, ανάθεση καθηκόντων στον Προϊστάμενο 
της Δ/νσης ΕΔ5. 

5. Τις αρ. πρωτ. ΕΔ5/01/2.1.87 και ΕΔ5/07/69/12.2.87 
κοινές αποφάσεις Υπουργών ΠΕΧΩΔΕ και Προεδρίας Κυ¬ 
βερνήσεως «τροποποίηση της σύνθεσης της Γνωμοδοτι- 
κής Επιτροπής Μελετών». 

6. Την αρ. πρωτ. Δ15/οικ/890/20.1.99 απόφαση Υφυ¬ 
πουργού ΠΕΧΩΔΕ «Συγκρότηση Γνωμοδοτικής Επιτρο¬ 
πής Μελετών (Γ.Ε.Μ.), (ΦΕΚ 60/Β/2.2.99). 

7. Την αριθ. πρωτ. Δ15/οικ/2371/11.2.99 απόφαση Υφυ¬ 
πουργού ΠΕ.ΧΩ.Δ.Ε. «Τροποποίηση απόφασης συγκρό¬ 
τησης Γνωμοδοτικής Επιτροπής Μελετών (Γ.Ε.Μ.) (ΦΕΚ 
121/Β/18.2.99). 

8. Το άρθρο 19 του Ν. 1599/85 «Σχέσεις Κράτους-Πολί- 
τη, καθιέρωση νέου τύπου δελτίου ταυτότητας και άλλες 
διατάξεις». 

9. Την απόφαση με αρ. Δ17α/03/99/Φ 2.2.1/29.10.96του 
Πρωθυπουργού «Καθορισμός αρμοδιοτήτων του Υπουρ¬ 
γού Περιβάλλοντος, Χωροταξίας και Δημοσίων Έργων 
στον Υφυπουργό ΠΕΧΩΔΕ Χρήστο Βερελή και Θεόδωρο 
Κολιοπάνο». 

10. Το αριθ. πρωτ. 3162/2.6.99 έγγραφο του Γεωτεχνι¬ 
κού Επιμελητηρίου Ελλάδας (ΓΕΩΤΕΕ) σχετικά με τον ο¬ 
ρισμό εκπροσώπων. 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την αριθ. 
Δ15/οικ/890/20.1.99 απόφαση του Υφυπουργού 
ΠΕ.ΧΩ.Δ.Ε., σχετικά με τη συγκρότηση της Γνωμοδοπ¬ 
κής Επιτροπής Μελετών (Γ.Ε.Μ.) και ορίζουμε να μετέ¬ 
χουν στην ανωτέρω επιτροπή και οι εξής: 

Α. ΜΑΡΣΕΛΟΣ ΠΑΝΑΓΙΩΤΗΣ-ΕΜΜΑΝΟΥΗΛ, Γεωπό¬ 
νος, τακπκό μέλος, ως εκπρόσωπος του Γεωτεχνικού Ε¬ 
πιμελητηρίου Ελλάδας (ΓΕΩΤΕΕ), με αναπληρωτή του 
τον ΛΟΥΚΙΔΗ ΝΙΚΟΛΑΟ, Γεωπόνο. 

Β. Κατά τα λοιπά ισχύει η αρ. Δ15/οικ/890/20.1.99 τρο¬ 
ποποιούμενη απόφαση και η τροποποιηπκή αυτής αρ. 
ΔΙδ/οικ/2371/11.2.99. 


Γ. Η απόφαση αυτή ναδημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1999 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

-φ- 

Αριθ. 34279 (3) 

Τροποποίηση του Οργανισμού Εσωτερικής Υπηρεσίας 
του Κέντρου Νεότητας του Δήμου Χαλανδρίου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν μεπς όμοιες του άρθρου 8παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 146/99 απόφαση του Δημοτικού Συμβουλίου Δή¬ 
μου Χαλανδρίου, με την οποία εκφράζει τη σύ μφωνη γνώ¬ 
μη του για την 9/99 απόφαση του Διοικητικού Συμβουλίου 
του Κέντρου Νεότητας Δήμου Χαλανδρίου. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 4/30.6.99 πρακτικό του, α¬ 
ποφασίζουμε: 

Εγκρίνουμε την 9/99 απόφαση του Διοικητικού Συμβου¬ 
λίου του Κέντρου Νεότητας Χαλανδρίου που αφορά τρο¬ 
ποποίηση του Οργανισμού Εσωτερικής Υπηρεσίας του 
και έχει ως εξής: 

Άρθρο Ιο: Διάρθρωση 

Η Υπηρεσία του Νομικού Προσώπου διαρθρούται σε 
γραφείο. 

Αρθρο 2ο: Αντικείμενο και αρμοδιότητες 
Η ανάπτυξη πάσης μορφής δραστηριότητας, όπως η ί¬ 
δρυση και λειτουργία κέντρων αθλητισμού, παιδικών χα¬ 
ρών, αναψυχής, κοινωνικού προσανατολισμού, βιβλιοθη¬ 
κών, η πραγματοποίηση πολιτιστικών, αθλητικών και άλ¬ 
λων εκδηλώσεων για τη δημιουργική αξιοποίηση του 
ελεύθερου χρόνου των νέων της πόλης του Χαλανδρίου. 

Άρθρο 3ο: Θέσεις Προσωπικού 
Α. Μόνιμου 

1. Επτά (7) θέσεις Κλάδου ΥΕ16 Προσωπικού καθαριό¬ 
τητας, έκτων οποίων έξι (6) θέσεις εργατών φυλάκων και 
μία (1) θέση καθαρίστριας. 

2. Τρεις (3) θέσεις Κλάδου ΔΕ30 Τεχνιτών, εκ των οποί¬ 
ων μία (1) θέση ελαιοχρωματιστή, μια (1) θέση σιδερά και 
μία (1) θέση μαρμαρά. 

Β. Ιδιωτικού Δικαίου Αορίστου Χρόνου 

1. Πέντε (5) θέσεις Μουσικών 

2. Δύο (2) θέσεις Νηπιαγωγών 

3. Μία (1) θέση Τεχνίτριας χειροτεχνίας 

Οι ανωτέρω θέσεις ιδιωτικού δικαίου αορίστου χρόνου 
καταργούνται όταν με οποιοδήποτε τρόπο κενωθούν. 
Ισχύς Ο.Ε.Υ. 

Ο Ο.Ε.Υ. ισχύει από τη δημοσίευσή του στην Εφημερίδα 
της Κυβέρνησης. 

Ακροτελεύτιο Άρθρο: Κάλυψη δαπάνης 
1. Από την απόφαση αυτή προκαλείται δαπάνη σε βά¬ 
ρος του προϋπολογισμού του Κέντρου Νεότητας του Δή¬ 
μου Χαλανδρίου ύψους περίπου 500.000 δρχ. για το τρέ- 
χον οικονομικό έτος και 1.120.000 δρχ. για τα επόμενα οι¬ 
κονομικά έτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Για την ανωτέρω δαπάνη έχει εγγράφει πίστωση στον 
προϋπολογισμό και στον Κ .Α. 75/111.1. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Ιουλίου 1999 
Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


ΔΙΟΡΘΩΣΕΙΣ ΣΦΑΛΜΑΤΩΝ (4) 

Στην 13523/7.6.99 απόφαση που δημοσιεύθηκε στο 
ΦΕΚ 1313/24.6.99 με θέμα «Σύσταση Ομάδας Δράσης για 
το πρόβλημα έτους 2000 κ.λπ» διορθώνεται στο τέλος του 
κειμένου από το εσφαλμένο: «Υφυπουργός Αθλητισμού, 
Α. Φούρας» στο ορθό: «Υφυπουργός Πολιτισμού». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


